Document ID: 32005R1007

UREDBA KOMISIJE (ES) št. 1007/2005
z dne 30. junija 2005
o določitvi uvoznih dajatev za nekatere vrste oluščenega riža od 1. marca 2005 dalje
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 1549/2004 z dne 30. avgusta 2004 o odstopanju od Uredbe Sveta (ES) št. 1785/2003 v delu, ki se nanaša na uvozni režim za riž, in o določitvi posebnih prehodnih pravil za uvoz riža basmati (1) in zlasti člena 1 Uredbe,
ob upoštevanju naslednjega:
(1)
Na podlagi podatkov, ki so jih posredovali pristojni organi, Komisija ugotavlja, da so bila uvozna dovoljenja za oluščen riž z oznako KN 1006 20, z izjemo uvoznih dovoljenj za riž basmati, izdana za količino 212 325 ton za obdobje od 1. septembra 2004 do 28. februarja 2005. V skladu s členom 1 Uredbe (ES) 1549/2004 mora biti torej uvozna dajatev za oluščen riž z oznako KN 1006 20 razen za riž basmati spremenjena. Ta sprememba mora začeti veljati 1. marca 2005, ker se od tega datuma uporablja tudi Uredba (ES) št. 1006/2005 o spremembi Uredbe (ES) št. 1549/2004.
(2)
Ker mora biti veljavna dajatev določena v roku treh dni od začetka veljavnosti Uredbe (ES) št. 1006/2005, mora ta uredba nemudoma začeti veljati. Ker je ta dajatev določena retroaktivno, je treba določiti, da se preveč plačane dajatve na zahtevo zadevnih izvajalcev povrnejo -
SPREJELA NASLEDNJO UREDBO:
Člen 1
Uvozne dajatve za oluščen riž z oznako KN 1006 20 znašajo 42,5 EUR na tono.
Člen 2
Zneski, ki presegajo zakonito določene zneske, knjižene od 1. marca 2005, se povrnejo.
Zato se zainteresirane izvajalce povabi, da vložijo zahtevke v skladu z določbami člena 236 Uredbe Sveta (EGS) št. 2913/92 (2) in zadevnimi določbami iz Uredbe Komisije (EGS) št. 2454/93 (3).
Člen 3
Ta uredba začne veljati na dan objave v Uradnem listu Evropske unije.
Uporablja se od 1. marca 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. junija 2005

Labels: 3
17
15